**ПРОТОКОЛ № 9**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 07.03.2023 г.**

/чрез видеоконферентна връзка/

Присъстват: Огнян Дамянов, Пламен Найденов, Евгени Иванов, Стефан Петров, Наталия Василева, Емилия Пенева, Ваня Дойчева, Петя Маринова и Надя Загорова

Отсъстват: Светлана Бошнакова, Ирина Апостолова и Аксиния Матосян

На заседанието присъстват: Полина Петкова - началник отдел „Атестиране на прокурори и следователи“ и Мария Василева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 22 - т. 25

РАЗНИ

1. Произнасяне по допустимостта на кандидата - участник в процедура за избор на административен ръководител на Районна прокуратура – Самоков, открита с решение на Прокурорската колегия на Висшия съдебен съвет по протокол № 01/18.01.2023 г. (обн. ДВ, бр. 07/24.01.2023 г.) и определяне на дата за провеждане на събеседване с допуснатия кандидат.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител - районен прокурор на Районна прокуратура – Самоков, открита с решение на Прокурорската колегия на Висшия съдебен съвет по протокол № 01/18.01.2023 г. (обн. ДВ, бр. 07/24.01.2023 г.), следния кандидат:

***Административен ръководител – районен прокурор на***

***Районна прокуратура – Самоков***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-1271/  03.02.2023 г. | **Пенка Стоянова Стойкова** | прокурор в Районна прокуратура – Сливен |

**1.2. ОБЯВЯВА**, на основание чл. 194а, ал. 4 от Закона за съдебната власт, списък с допуснатия кандидат за участие в избора по т. 1.1 на интернет страницата на Висшия съдебен съвет.

**1.3. ПРЕДЛАГА** на Прокурорската колегия на ВСС да определи дата за провеждане на събеседване с допуснатия кандидат в процедура за избор на административен ръководител - районен прокурор на Районна прокуратура - Самоков, открита с решение на Прокурорската колегия на Висшия съдебен съвет протокол № 01/18.01.2023 г. (обн. ДВ, бр. 07/24.01.2023 г.): 29.03.2023 г.

**1.4. ВНАСЯ** предложението по т. 1.3. в заседанието на Прокурорската колегия на ВСС, насрочено на 08.03.2023 г., за разглеждане и произнасяне.

2. Определяне броя на конкурсните комисии за провеждане на конкурсите за младши прокурори и младши следователи, обявени с решения на Прокурорската колегия на Висшия съдебен съвет по протокол № 02/25.01.2023 г. (oбн. ДВ бр. 12/03.02.2023 г.).

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 13, ал. 2 от Наредба № 1 от 9 февруари 2017 г., броя на конкурсните комисии, както следва:

- конкурс за младши прокурори - 1 (една) конкурсна комисия;

- конкурс за младши следователи - 1 (една) конкурсна комисия.

2.2. ВНАСЯ предложението в заседание на Прокурорската колегия на ВСС, насрочено за 08.03.2023 г., за разглеждане и произнасяне.

3. Одобряване на поименен списък на хабилитирани учени по наказателноправни науки, както и списък на магистрати от окръжните прокуратури, за определяне чрез жребий на членове на конкурсната комисия по конкурса за младши прокурори в районните прокуратури, обявен с решение на Прокурорската колегия на Висшия съдебен съвет по протокол № 02/25.01.2023 г. (oбн. ДВ бр. 12/03.02.2023 г.).

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОДОБРИ, на основание чл. 13, ал. 4, предложение второ от Наредба № 1 от 09.02.2017 г. за конкурсите за магистрати и за избор на административни ръководители на органите на съдебната власт, поименен списък на хабилитираните учени по наказателноправни науки, които да вземат участие в конкурсната комисия по обявения конкурс за младши прокурори в районните прокуратури.

3.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОДОБРИ, на основание чл. 13, ал. 4, предложение първо от Наредба № 1 от 09.02.2017 г. за конкурсите за магистрати и за избор на административни ръководители на органите на съдебната власт, поименен списък на магистрати от окръжните прокуратури, предложени по реда на чл. 183, ал. 4 от ЗСВ, отговарящи на условията на чл. 183, ал. 2, т. 5 и ал. 5 от ЗСВ, които да вземат участие в конкурсната комисия по обявения конкурс за младши прокурори в районните прокуратури.

3.3. ВНАСЯ предложенията в заседание на Прокурорската колегия на ВСС, насрочено за 08.03.2023 г., за разглеждане и произнасяне.

4. Определяне чрез жребий на поименния състав на конкурсната комисия по обявения, с решение на Прокурорската колегия на Висшия съдебен съвет по протокол  № 02/25.01.2023 г. (oбн. ДВ бр. 12/03.02.2023 г.), конкурс за младши прокурори в районните прокуратури.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

**КОМИСИЯТА ПО АТЕСТИРАНЕТО И КОНКУРСИТЕ**

**Р Е Ш И:**

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий, на основание чл. 183, ал. 3 от ЗСВ и чл. 183, ал. 2, т. 5 от ЗСВ, във връзка с чл. 13, ал. 1 и ал. 5, т. 5 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, поименния състав на конкурсната комисия по обявения конкурс за младши прокурори в районните прокуратури, както следва:

**РЕДОВНИ ЧЛЕНОВЕ:**

- 4 (четирима) редовни членове (прокурори в окръжна прокуратура);

- 1 (един) редовен член (хабилитиран учен по наказателноправни науки);

**РЕЗЕРВНИ ЧЛЕНОВЕ :**

- 1 (един) резервен член (прокурор в окръжна прокуратура);

- 1 (един) резервен член (хабилитиран учен по наказателноправни науки).

4.2. ВНАСЯ предложението в заседание на Прокурорската колегия на ВСС, насрочено за 08.03.2023 г., за разглеждане и произнасяне.

5. Одобряване на поименен списък на хабилитирани учени по наказателноправни науки, както и списък на магистрати от Национална следствена служба, за определяне чрез жребий на членове на конкурсната комисия по конкурса за младши следователи в следствените отдели в окръжните прокуратури, обявен с решение на Прокурорската колегия на Висшия съдебен съвет по протокол № 02/25.01.2023 г. (oбн. ДВ бр. 12/03.02.2023 г.).

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОДОБРИ, на основание чл. 13, ал. 4, предложение второ от Наредба № 1 от 09.02.2017 г. за конкурсите за магистрати и за избор на административни ръководители на органите на съдебната власт, поименен списък на хабилитираните учени по наказателноправни науки, които да вземат участие в конкурсната комисия по обявения конкурс за младши следователи в следствените отдели в окръжните прокуратури.

5.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОДОБРИ, на основание чл. 13, ал. 4, предложение първо от Наредба № 1 от 09.02.2017 г. за конкурсите за магистрати и за избор на административни ръководители на органите на съдебната власт, поименен списък на магистрати от Национална следствена служба, предложени по реда на чл. 183, ал. 4 от ЗСВ, отговарящи на условията на чл. 183, ал. 2, т. 8 и ал. 5 от ЗСВ, които да вземат участие в конкурсната комисия по обявения конкурс за младши следователи в следствените отдели в окръжните прокуратури.

5.3. ВНАСЯ предложенията в заседание на Прокурорската колегия на ВСС, насрочено за 08.03.2023 г., за разглеждане и произнасяне.

6. Определяне чрез жребий на поименния състав на конкурсната комисия по обявения, с решение на Прокурорската колегия на Висшия съдебен съвет по протокол  № 02/25.01.2023 г. (oбн. ДВ бр. 12/03.02.2023 г.), конкурс за младши следователи в следствените отдели в окръжните прокуратури.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

**КОМИСИЯТА ПО АТЕСТИРАНЕТО И КОНКУРСИТЕ**

**Р Е Ш И:**

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий, на основание чл. 183, ал. 3 от ЗСВ и чл. 183, ал. 2, т. 8 от ЗСВ, във връзка с чл. 13, ал. 1 и ал. 5, т. 8 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, поименния състав на конкурсната комисия по обявения конкурс за младши следователи в следствените отдели в окръжните прокуратури, както следва:

**РЕДОВНИ ЧЛЕНОВЕ:**

- 4 (четирима) редовни членове (следователи в Национална следствена служба);

- 1 (един) редовен член (хабилитиран учен по наказателноправни науки);

**РЕЗЕРВНИ ЧЛЕНОВЕ :**

- 1 (един) резервен член (следовател в Национална следствена служба);

- 1 (един) резервен член (хабилитиран учен по наказателноправни науки).

6.2. ВНАСЯ предложението в заседание на Прокурорската колегия на ВСС, насрочено за 08.03.2023 г., за разглеждане и произнасяне.

7. Молба от Антон Иванов Мицов – прокурор в Софийска градска прокуратура за преназначаване на длъжност „прокурор“ във Военно-окръжна прокуратура – София.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОТМЕНИ, на основание Решение № 11828/20.12.2022 г. по адм. дело № 7220/2022 г. по описа на Върховния административен съд, Шесто отделение, решение на Прокурорската колегия на Висшия съдебен съвет по Протокол № 29/27.07.2022 г., т. 4.56.2., считано от датата на встъпване в длъжност на Антон Иванов Мицов – прокурор в Софийска градска прокуратура на длъжност „прокурор“ във Военно-окръжна прокуратура – София.

7.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОТМЕНИ, на основание Решение № 11828/20.12.2022 г. по адм. дело № 7220/2022 г. по описа на Върховния административен съд, Шесто отделение, решение на Прокурорската колегия на Висшия съдебен съвет по Протокол № 29/27.07.2022 г., т. 4.56.3., считано от датата на встъпване в длъжност на Антон Иванов Мицов – прокурор в Софийска градска прокуратура на длъжност „прокурор“ във Военно-окръжна прокуратура – София.

7.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА РАЗКРИЕ, на основание Решение № 11828/20.12.2022 г. по адм. дело № 7220/2022 г. по описа на Върховния административен съд, Шесто отделение и § 45, ал. 3 от ПЗР на ЗИД на ЗСВ (обн. в ДВ, бр. 32/26.04.2022) 1 (една) длъжност „прокурор“ във Военно-окръжна прокуратура – София, считано от датата на встъпване в длъжност на Антон Иванов Мицов – прокурор в Софийска градска прокуратура на длъжност „прокурор“ във Военно-окръжна прокуратура – София.

7.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание Решение № 11828/20.12.2022 г. по адм. дело № 7220/2022 г. по описа на Върховния административен съд, Шесто отделение и чл. 194, ал. 1 от ЗСВ, във връзка с § 45, ал. 1 и ал. 7 от ПЗР на ЗИД на ЗСВ (обн. в ДВ, бр. 32/26.04.2022) Антон Иванов Мицов – прокурор в Софийска градска прокуратура, с ранг „прокурор във ВКП и ВАП“, на длъжност „прокурор“ във Военно-окръжна прокуратура – София, със запазване на придобития ранг и размер на възнаграждение, считано от датата на встъпване в длъжност.

*Мотиви: Прокурорската колегия на Висшия съдебен съвет (Колегията), във връзка със закриването на Специализираната прокуратура, съгласно § 43 от от ПЗР на ЗИД на ЗСВ (обн. в ДВ, бр. 32/26.04.2022), с решения по протокол № 29/27.07.2022г., т. 4.56 и т. 4.56.1 не разкри длъжност „прокурор“ във Военно-окръжна прокуратура – София и не преназначи прокурор Антон Иванов Мицов във Военно-окръжна прокуратура – София. При приемане на решенията Колегията съобрази, че при преназначаването на прокурор Мицов във Военно-окръжна прокуратура – София, същият следва да отговаря на изискванията на разпоредбата на чл. 262, във връзка с чл. 141, ал. 6, т. 2 от ЗОВСРБ, тъй като Антон Мицов е заемал длъжността “военен следовател“ във Военно-окръжна прокуратура - София от 10.06.2005г. до 14.01.2021г., като със заповед от 2010г. е повишен във военно звание „полковник“ и в случай на повторно приемане на лицата на военна служба, те следва да отговарят на изискванията на чл. 141, ал. 1 от ЗОВСРБ, с изключение на изискването да не са по-възрастни от 40 години, както и на други допълнителни императивни условия, едно от които е към датата на приемане на военна служба да им остават не по-малко от 5 години до навършване на пределната възраст по чл. 160 за военно звание, изискващо заемане на длъжността.*

*С решения по протокол № 29/27.07.2022 г., т. 4.56.2 и т. 4.56.3. Колегията разкри длъжност „прокурор“ в Софийска градска прокуратура и преназначи магистрата на нея. Антон Мицов обжалва решенията на Колегията по т. 4.56 и т. 4.56.1 пред Върховния административен съд, който с решение № 11828/20.12.2022 г. по адм. дело № 7220/2022 г. ги отмени и върна преписката на Колегията за решаване на въпроса по същество, тъй като в Закона за съдебната власт няма изисквания за военните звания за заемане на длъжността военен „съдия“ във военен съд и „прокурор“ във военна прокуратура, понеже званието се присвоява след заемане на длъжността и длъжностите не са обвързани със звание по ЗОВСРБ.*

*Предвид дадените в съдебното решение указания, Антон Иванов Мицов – прокурор в Софийска градска прокуратура, следва да бъде преназначен на длъжност „прокурор“ във Военно-окръжна прокуратура – София.*

*Във връзка с гореизложеното Комисията по атестирането и конкурсите към Прокурорската колегия на Висшия съдебен съвет предлага да бъде отменено решението на Колегията, с което е разкрита длъжност „прокурор“ от Софийска градска прокуратура, за да бъде разкрита във Военно-окръжна прокуратура – София и на нея да бъде преназначен прокурор Антон Иванов Мицов.*

7.5. ВНАСЯ предложенията в заседание на Прокурорската колегия на ВСС, насрочено за 08.03.2023 г., за разглеждане и произнасяне.

8. Писмо от административния ръководител на Апелативна прокуратура – Варна относно проведено на 10.02.2023 г. Общо събрание на прокурорите от Варненски апелативен район за избор на членове и председател на Постоянната атестационна комисия към Апелативна прокуратура - Варна.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРИЕМА за сведение писмото от административния ръководител на Апелативна прокуратура – Варна относно проведено на 10.02.2023 г. Общо събрание на прокурорите от Варненски апелативен район за избор на членове и председател на Постоянната атестационна комисия към Апелативна прокуратура - Варна.

ЕДИННИ ФОРМУЛЯРИ

9. Извънредно атестиране наПавлина Малчева Узунова - прокурор в Районна прокуратура - Разград.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1.ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Павлина Малчева Узунова - прокурор в Районна прокуратура - Разград.

9.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Павлина Малчева Узунова - прокурор в Районна прокуратура - Разград.

9.3. Предоставя, на основание чл. 205, ал. 1 от ЗСВ, на Павлина Малчева Узунова - прокурор в Районна прокуратура - Разград, резултатите от атестирането за запознаване.

10. Извънредно атестиране наЗлатка Иванова Клюнкова - прокурор в Окръжна прокуратура - София.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Златка Иванова Клюнкова - прокурор в Окръжна прокуратура - София.

10.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Златка Иванова Клюнкова - прокурор в Окръжна прокуратура - София.

10.3. Предоставя, на основание чл. 205, ал. 1 от ЗСВ, на Златка Иванова Клюнкова - прокурор в Окръжна прокуратура - София, резултатите от атестирането за запознаване.

11. Извънредно атестиране наВалентина Андонова Чакърова- прокурор в Окръжна прокуратура - Бургас.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1.ПРИЕМА ИЗЦЯЛО предложението на Постоянната атестационна комисия при Апелативна прокуратура – Бургас, за комплексна оценка на Валентина Андонова Чакърова- прокурор в Окръжна прокуратура - Бургас.

11.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Валентина Андонова Чакърова- прокурор в Окръжна прокуратура - Бургас.

11.3. Предоставя, на основание чл. 205, ал. 1 от ЗСВ, на Валентина Андонова Чакърова- прокурор в Окръжна прокуратура - Бургас, резултатите от атестирането за запознаване.

12. Извънредно атестиране наЕвгения Асенова Щъркелова - прокурор във Военно-окръжна прокуратура - София.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1.ПРИЕМА ИЗЦЯЛО предложението на Постоянната атестационна комисия при Военно-апелативна прокуратура, за комплексна оценка на Евгения Асенова Щъркелова - прокурор във Военно-окръжна прокуратура - София.

12.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Евгения Асенова Щъркелова - прокурор във Военно-окръжна прокуратура - София.

12.3. Предоставя, на основание чл. 205, ал. 1 от ЗСВ, на Евгения Асенова Щъркелова - прокурор във Военно-окръжна прокуратура - София, резултатите от атестирането за запознаване.

13. Извънредно атестиране наАндрей Обретенов Червеняков - прокурор в Окръжна прокуратура - Бургас.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - Бургас оценки по общите критерии за атестиране на Андрей Обретенов Червеняков - прокурор в Окръжна прокуратура - Бургас.

*Мотиви: Комисията по атестирането и конкурсите след запознаване с материалите по атестационната преписка и изготвения ЕФА счита, че в част IV, т. 2 „Умение за анализ на правно-релевантните факти" поставената оценка „4" следва да бъде увеличена с 1 (една) единица.*

*ПАК е поставила оценка “4” в тази част с обосновка, че в стремежа си да изложи всичко установено по случая прокурор Червеняков допуска усложняване на изказа и използва различни шрифтове, подчертавания, удебелявания в оформянето на актовете си.*

*КАК счита, че тези аргументи са напълно несъстоятелни, предвид резултата по преписките и делата. Напротив, впечатляващ, но в положителна насока, е стремежът на магистрата да изготвя актовете си с възможно най-изчерпателни мотиви, обстойно обосноваване от фактическа и правна страна, позоваване на относимата съдебна практика. Това е видно и в случаите на отменени негови актове, с които неправилно е изпратил или е отказал приемането на преписки по компетентност и които са били решени до ниво зам. главен прокурор. Всичко изложено е подкрепено и от административния ръководител на ОП-Бургас, който изрично подчертава, че магистратът е прецизен и организиран, задълбочено проучва закона и съдебната практика, притежава висока професионална подготовка, която му позволява безпроблемно да работи и по дела и преписки с фактическа и правна сложност. Прокурорските му актове са добре структурирани, обосновани, изготвени в пълнота и с обективен анализ, а като ръководител на отдел „Административен“ проявява изключителна колегиалност, споделя опит и дава насоки предвид спецификите на актовете по ОН и АСН.*

*В останалата част определените от Постоянната атестационна комисия към Апелативна прокуратура - Бургас оценки по общите и специфични критерии за атестиране следва да бъдат потвърдени.*

*С оглед на изложеното, Комисията по атестиране и конкурси определя комплексна оценка „Много добра" – 5,00 на Андрей Обретенов Червеняков - прокурор в Окръжна прокуратура - Бургас.*

13.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Андрей Обретенов Червеняков - прокурор в Окръжна прокуратура - Бургас.

13.3. Предоставя, на основание чл. 205, ал. 1 от ЗСВ, на Андрей Обретенов Червеняков - прокурор в Окръжна прокуратура - Бургас, резултатите от атестирането за запознаване.

14. Извънредно атестиране наРосица Георгиева Дапчева- прокурор в Окръжна прокуратура - Бургас.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1.ПРИЕМА ИЗЦЯЛО предложението на Постоянната атестационна комисия при Апелативна прокуратура – Бургас, за комплексна оценка на Росица Георгиева Дапчева- прокурор в Окръжна прокуратура - Бургас.

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Росица Георгиева Дапчева- прокурор в Окръжна прокуратура - Бургас.

14.3. Предоставя, на основание чл. 205, ал. 1 от ЗСВ, на Росица Георгиева Дапчева- прокурор в Окръжна прокуратура - Бургас, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

15. Предложение от административния ръководител-окръжен прокурор на Окръжна прокуратура – Пловдив, за повишаване на Мария Нешева Тодорова – прокурор в Окръжна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мария Нешева Тодорова – прокурор в Окръжна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

15.2. ВНАСЯ предложението в заседанието на Прокурорската колегия на ВСС, насрочено за 08.03.2023 г., за разглеждане и произнасяне.

16. Предложение от административния ръководител-районен прокурор на Районна прокуратура – Сливен, за повишаване на Яница Николова Колева – прокурор в Районна прокуратура - Сливен, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Яница Николова Колева – прокурор в Районна прокуратура – Сливен, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, **считано от 08.04.2023 г.**

*Мотиви:* *Видно от приложените към административната преписка материали, вкл. от персоналните данни, с решение на ПК по протокол № 24/20.06.2013 г. Яница Колева е назначена на длъжност „младши прокурор" в Районна прокуратура – Севлиево, на която встъпва на 01.07.2013 г. От 02.07.2015 г. до 21.08.2017 г. е прокурор в РП – Нова Загора, след което и до настоящия момент е прокурор в РП – Сливен.*

*Съгласно приложената към предложението кадрова справка, подписана от административния ръководител на РП – Сливен, към 10.02.2023 г. общият й юридически стаж възлиза на 12 г., 9 м. и 29 дни, а в районна прокуратура магистратът има прослужени на длъжност прокурор – 7 г., 7 м. и 9 дни.*

*При последното проведено с решение на ПК на ВСС по Протокол № 18 от 19.06.2019 г. атестиране за придобиване статут на несменяемост е приета комплексна оценка „много добра".*

*С решение на Прокурорската колегия на ВСС по Протокол № 13 от 08.04.2020г. прокурор Колева е повишена на място в по-горен ранг „прокурор в ОП", считано от датата на вземане на решението.*

*При повишаването й в ранг „прокурор в ОП“ на 08.04.2020 г., прокурор Колева е имала прослужени 3 години на длъжност „прокурор“ в районна прокуратура.*

*При следващо повишаване на магистрата в по-висок ранг отново следва да е налице фактическият състав на чл. 234 от ЗСВ. В конкретния случай, Комисията намира, че същият ще бъде изпълнен в цялост към 08.04.2023 г., когато освен положителна комплексна оценка „много добра" от последното атестиране и юридически стаж повече от 10 години, прокурор Колева ще има и 3 години, прослужени на съответната или приравнена длъжност „прокурор“ в РП, след предходното повишаване в ранг „прокурор в ОП“.*

16.2. ВНАСЯ предложението в заседание на Прокурорската колегия на Висшия съдебен съвет, насрочено за 15.03.2023 г., за разглеждане и произнасяне.

17. Предложение от административния ръководител-районен прокурор на Районна прокуратура – Сливен, за повишаване на Катя Георгиева Стаменова-Христова – прокурор в Районна прокуратура - Сливен, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Катя Георгиева Стаменова-Христова – прокурор в Районна прокуратура – Сливен, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, **считано от 29.04.2023 г.**

*Мотиви:* *Видно от приложените към административната преписка материали, вкл. от персоналните данни, с решение на ПК по протокол № 8/29.06.2016 г. Катя Стаменова-Христова е назначена на длъжност „прокурор" в Районна прокуратура – Сливен, на която встъпва на 01.08.2016 г. и заема и към настоящия момент.*

*Съгласно приложената към предложението кадрова справка, подписана от административния ръководител на РП – Сливен, към 10.02.2023 г. общият й юридически стаж възлиза на 16 г., 9 м. и 19 дни, а в районна прокуратура магистратът има прослужени на длъжност прокурор – 6 г., 6 м. и 9 дни.*

*При последното проведено с решение на ПК на ВСС по Протокол № 44 от 15.12.2021 г. атестиране за придобиване статут на несменяемост е приета комплексна оценка „много добра".*

*С решение на Прокурорската колегия на ВСС по Протокол № 15 от 29.04.2020 г. прокурор Стаменова-Христова е повишена на място в по-горен ранг „прокурор в ОП", считано от датата на вземане на решението.*

*При повишаването й в ранг „прокурор в ОП“ на 08.04.2020 г., прокурор Стаменова-Христова е имала прослужени 3 години на длъжност „прокурор“ в районна прокуратура.*

*При следващо повишаване на магистрата в по-висок ранг отново следва да е налице фактическият състав на чл. 234 от ЗСВ. В конкретния случай, Комисията намира, че същият ще бъде изпълнен в цялост към 29.04.2023 г., когато освен положителна комплексна оценка „много добра" от последното атестиране и юридически стаж повече от 10 години, прокурор Стаменова-Христова ще има и 3 години, прослужени на съответната или приравнена длъжност „прокурор“ в РП, след предходното повишаване в ранг „прокурор в ОП“.*

17.2. ВНАСЯ предложението в заседание на Прокурорската колегия на Висшия съдебен съвет, насрочено за 15.03.2023 г., за разглеждане и произнасяне.

18. Предложение от административния ръководител-районен прокурор на Районна прокуратура – Сливен, за повишаване на Пламен Митков Славов – заместник на административния ръководител - заместник-районен прокурор на Районна прокуратура - Сливен, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Пламен Митков Славов – заместник на административния ръководител - заместник-районен прокурор на Районна прокуратура - Сливен, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, **считано от 08.04.2023г.**

*Мотиви:* *Видно от приложените към административната преписка материали, вкл. от персоналните данни, с решение на ПК по протокол №8/29.06.2016 г. Пламен Славов е назначен на длъжност „прокурор" в Районна прокуратура – Нова Загора, на която встъпва на 18.08.2016 г. От 01.01.2020 г. до 10.11.2021 г. е прокурор в РП – Сливен, след което и до настоящия момент е заместник на административния ръководител на същата прокуратура.*

*Съгласно приложената към предложението кадрова справка, подписана от административния ръководител на РП – Сливен, към 10.02.2023 г. общият му юридически стаж възлиза на 16 г., 9 м. и 12 дни, а в районна прокуратура магистратът има прослужени – 6 г., 5 м. и 22 дни.*

*При последното проведено с решение на ПК на ВСС по Протокол № 6 от 16.02.2022 г. атестиране за придобиване статут на несменяемост е приета комплексна оценка „много добра".*

*С решение на Прокурорската колегия на ВСС по Протокол № 13 от 08.04.2020г. прокурор Славов е повишен на място в по-горен ранг „прокурор в ОП", считано от датата на вземане на решението.*

*При повишаването му в ранг „прокурор в ОП“ на 08.04.2020 г., прокурор Славов е имал прослужени 3 години на длъжност „прокурор“ в районна прокуратура.*

*При следващо повишаване на магистрата в по-висок ранг отново следва да е налице фактическият състав на чл. 234 от ЗСВ. В конкретния случай, Комисията намира, че същият ще бъде изпълнен в цялост към 08.04.2023 г., когато освен положителна комплексна оценка „много добра" от последното атестиране и юридически стаж повече от 10 години, прокурор Славов ще има и 3 години, прослужени на съответната или приравнена длъжност „прокурор“ в РП, след предходното повишаване в ранг „прокурор в ОП“.*

18.2. ВНАСЯ предложението в заседание на Прокурорската колегия на Висшия съдебен съвет, насрочено за 15.03.2023 г., за разглеждане и произнасяне.

19. Предложение от административния ръководител-районен прокурор на Районна прокуратура – Сливен, за повишаване на Пенка Стоянова Стойкова – прокурор в Районна прокуратура - Сливен, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Пенка Стоянова Стойкова – прокурор в Районна прокуратура – Сливен, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, **считано от 29.04.2023 г.**

*Мотиви:* *Видно от приложените към административната преписка материали, вкл. от персоналните данни, с решение на ПК по протокол №8/29.06.2016 г. Пенка Стойкова е назначена на длъжност „прокурор" в Районна прокуратура – Нова Загора, на която встъпва на 15.08.2016 г. От 01.01.2020 г. и до настоящия момент е прокурор в РП – Сливен.*

*Съгласно приложената към предложението кадрова справка, подписана от административния ръководител на РП – Сливен, към 10.02.2023 г. общият й юридически стаж възлиза на 17 г., 3 м. и 9 дни, а в районна прокуратура магистратът има прослужени на длъжност прокурор – 6 г., 5 м. и 25 дни.*

*При последното проведено с решение на ПК на ВСС по Протокол № 6 от 16.02.2022 г. атестиране за придобиване статут на несменяемост е приета комплексна оценка „много добра".*

*С решение на Прокурорската колегия на ВСС по Протокол № 15 от 29.04.2020г. прокурор Стойкова е повишена на място в по-горен ранг „прокурор в ОП", считано от датата на вземане на решението.*

*При повишаването й в ранг „прокурор в ОП“ на 29.04.2020 г., прокурор Стойкова е имала прослужени 3 години на длъжност „прокурор“ в районна прокуратура.*

*При следващо повишаване на магистрата в по-висок ранг отново следва да е налице фактическият състав на чл. 234 от ЗСВ. В конкретния случай, Комисията намира, че същият ще бъде изпълнен в цялост към 29.04.2023 г., когато освен положителна комплексна оценка „много добра" от последното атестиране и юридически стаж повече от 10 години, прокурор Стойкова ще има и 3 години, прослужени на съответната или приравнена длъжност „прокурор“ в РП, след предходното повишаване в ранг „прокурор в ОП“.*

19.2. ВНАСЯ предложението в заседание на Прокурорската колегия на Висшия съдебен съвет, насрочено за 15.03.2023 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

20. Извънредно атестиране наГергана Павлова Кюркчийска- прокурор в Районна прокуратура - Враца.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Гергана Павлова Кюркчийска- прокурор в Районна прокуратура - Враца.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Гергана Павлова Кюркчийска- прокурор в Районна прокуратура - Враца.

20.3. ВНАСЯ предложението в заседание на Прокурорската колегия на ВСС, насрочено за 08.03.2023 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

21. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | ОП-Бургас | **Румяна Иванова Славова** | прокурор | **Надя Загорова** |
| **2** | СГП | **Чавдар Веселинов Пастованов** | зам.градски прокурор | **Петя Маринова** |
| **3** | ОП-Монтана | **Олег Иванов Димитров** | прокурор | **Евгени Иванов** |
| **4** | РП-Ловеч | **Снежа Миткова Георгиева-Димитрова** | прокурор | **Аксиния Матосян** |

ДОПЪЛНИТЕЛНИ ТОЧКИ

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

22. Периодично атестиране на Елеонора Петрова Иванова - прокурор в Окръжна прокуратура - Хасково.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Елеонора Петрова Иванова - прокурор в Окръжна прокуратура - Хасково.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Елеонора Петрова Иванова - прокурор в Окръжна прокуратура - Хасково.

22.3. ВНАСЯ предложението в заседание на Прокурорската колегия на ВСС, насрочено за 08.03.2023 г., за разглеждане и произнасяне.

23. Извънредно атестиране наПетя Маринова Грънчарова – прокурор в Районна прокуратура – Ловеч.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Петя Маринова Грънчарова – прокурор в Районна прокуратура – Ловеч.

23.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Петя Маринова Грънчарова – прокурор в Районна прокуратура – Ловеч.

23.3. ВНАСЯ предложението в заседание на Прокурорската колегия на ВСС, насрочено за 08.03.2023 г., за разглеждане и произнасяне.

24.Извънредно атестиране на Ваня Димитрова Белева-Терзиева– прокурор в Окръжна прокуратура – Сливен.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Ваня Димитрова Белева-Терзиева– прокурор в Окръжна прокуратура – Сливен.

24.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ваня Димитрова Белева-Терзиева– прокурор в Окръжна прокуратура – Сливен.

24.3. ВНАСЯ предложението в заседание на Прокурорската колегия на ВСС, насрочено за 08.03.2023 г., за разглеждане и произнасяне.

25.Извънредно атестиране на Ирена Димитрова Ганчева - прокурор в Софийска градска прокуратура.

*След проведено гласуване с вдигане на ръка и при обявения резултат 7 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Ирена Димитрова Ганчева - прокурор в Софийска градска прокуратура.

25.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ирена Димитрова Ганчева - прокурор в Софийска градска прокуратура.

25.3. ВНАСЯ предложението в заседание на Прокурорската колегия на ВСС, насрочено за 08.03.2023 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ